Shanieka Ricketts

Shanieka Ricketts (s. 2. helmikuuta 1992) on jamaikalainen kolmiloikkaaja. Hän on saavuttanut Kansainyhteisön kisoissa kultaa 2022 ja hopeaa 2018. Hopeaa hän on saanut myös Pan-Amerikan kisoissa 2019, MM-kilpailuissa 2019 tuloksella 14,92 ja MM-kilpailuissa 2022 tuloksella 14,89. Vuonna 2021 järjestetyissä Tokion olympialaisissa hän sijoittui neljänneksi. Rio de Janeiron olympialaisissa 2016 hän karsiutui loppukilpailusta. Lisäksi hän on ollut MM-kilpailuissa kahdeksas 2017 ja yhdestoista 2015. Sisäratojen MM-kilpailuissa hän sijoittui kahdeksanneksi 2016 ja kymmenenneksi 2018.  Hän hyppäsi ennätyksensä 14,98 Dohassa 28. toukokuuta 2021. Hän saavutti ensimmäisen Timanttiliigan osakilpailuvoittonsa elokuussa 2019 Zürichissä tuloksella 14,93.

Lähteet 

Jamaikalaiset kolmiloikkaajat
Vuonna 1992 syntyneet
Elävät henkilöt